د ځنګلي اورلګېدنې د شپږمې پرله‌پسې ورځې پر دوام الجزیرې راپور ورکړی؛ چې د امریکا د کلفورنیا ایالت په لاس انجلس ښار کې د اورلګېدنې له امله د مړو شویو کسانو شمېر ۲۴ ته لوړ شو. د دغې اورلګېدنې له امله لاهم لږ تر لږه ۱۶ کسان لادرکه دي. چارواکو رسنیو ته ویلي، چې د ایټن اورلګېدنې په سیمه کې ۱۲ کسان او د پال ایساډز اورلګېدنې په سیمه کې بیا څلور کسان لادرکه کړي دي. د کلفورنیا والي ګیوین نیوسوم ویلي، چې دا د امریکا په تاریخ کې تر ټولو ویجاړونکی طبیعي ناورین کېدای شي.